ז'וזואה פשקיירה

ז'וזואה פיליפה סוארס פשקיירה (בפורטוגזית: Josué Filipe Soares Pesqueira; נולד ב-17 בספטמבר 1990) הוא כדורגלן פורטוגזי המשחק בעמדת הקשר ההתקפי בלגיה ורשה. ז'וזואה הצטרף בגיל תשע למחלקת הנוער של פורטו. הוא החל את הקריירה המקצועית שלו בקובילאה ופנאפייל מהליגה הפורטוגלית השנייה. בעונת 2010/11 הושאל לפנלו מליגת העל ההולנדית. בקיץ 2011 שוחרר מפורטו כאשר לזכותו שתי הופעות רשמיות בלבד, שתיהן בגביע הליגה הפורטוגלית. בעונת 2011/12 חתם בפאסוס די פריירה. ב-17 בספטמבר 2011 ערך את הופעת הבכורה שלו כשהוא משחק 90 הדקות המלאות בהפסד חוץ 0–1 נגד נסיונל מדיירה. העונת 2012/13 ז'וזואה ערך 23 הופעות בליגת העל הפורטוגלית, כאשר הוא שותף לעונה הטובה ביותר בהיסטוריה של המועדון שהצליחה להעפיל לליגת האלופות לאחר שסיימו במקום השלישי. בעונה זו נבחר לשחקן הצעיר הטוב ביותר. ב-29 במאי 2013, לקראת עונת 2013/14 ז'וזואה הסכים לחתום לארבע עונות ולחזור לפורטו ולשחק תחת הדרכתו של המנג'ר פאולו פונסקה שאימן אותו עונה קודם לכן בפאסוס די פריירה. ב-10 באוגוסט הוא ערך את הופעת הבכורה שלו במועדון כאשר נכנס כמחליף בניצחון 0–3 על ויטוריה דה גימארייש בסופר קאפ הפורטוגלי. שבוע לאחר מכן כבש את שער הבכורה שלו בבעיטת עונשין בניצחון 3–1 על ויטוריה סטובאל. ב-24 בדצמבר 2014, עונת 2014/15, הושאל לשנה וחצי לבורסאספור מליגת העל הטורקית. ב-30 באוגוסט ערך את הופעת הבכורה שלו כשנכנס כמחליף בהפסד הביתי 0–2 לגלאטסראיי. בעונתו הראשונה במועדון סייע לקבוצה להגיע לגמר הגביע הטורקי. ב-26 בינואר 2016 חזר למולדתו והושאל לבראגה עד סוף העונה. בהמשך העונה סייע לקבוצתו לזכות בגביע הפורטוגלי בדו-קרב בעיטות הכרעה. ב-23 באוגוסט חזר לליגת העל הטורקית, והצטרף לגלאטסראיי בהשאלה לעונה. ב-25 בדצמבר כבש את שער הבכורה שלו בניצחון הביתי 5–1 על אלניהספור שש דקות לאחר שהחליף את ארן דרדיוק. בעונות 2017/2018 ו-2018/2019 שיחק באוסמנליספור ואקהיסאר בלדייספור בהתאמה, וחווה עונות פחות מוצלחות. הוא שוחרר משם בעקבות עימות עם שחקן אחר. ב-13 בספטמבר 2019 סיכם ז'וזואה את תנאיו לשתי עונות במדי הפועל באר שבע מליגת העל. ב-16 בספטמבר חתם במועדון באופן רשמי. ב-5 באוקטובר ערך את הופעת הבכורה שלו במדי באר שבע בניצחון 0–3 על הפועל חיפה באצטדיון סמי עופר במסגרת ליגת העל. ב-19 באוקטובר בישל לראשונה במדי באר שבע בניצחון 2–1 על עירוני קריית שמונה באצטדיון טרנר במסגרת ליגת העל, וכבש את שערו הראשון במשחק נגד הפועל חדרה בניצחון 0–1 על חדרה במסגרת ליגת העל, ואף הוביל את הקבוצה לזכייה בגביע המדינה השני בתולדותיה. ב-18 במרץ 2021 האריך את חוזהו בבאר שבע לעונה נוספת, עד סוף עונת 2021/2022. עם זאת, בסוף מאי באותה שנה, בחנה הפועל באר שבע אפשרות לסיום החוזה עמו, בעקבות עימות פיזי עם שגיב יחזקאל חברו לקבוצה וב-18 ביוני הודיעה באר שבע רשמית על פרידתה מז'וזואה ועל עזיבתו ללגיה ורשה הפולנית. ביוני 2021 חתם על חוזה לשנתיים בלגיה ורשה. בעונה הראשונה שותף ב-30 משחקים, מרביתם כשחקן הרכב, בהם הבקיע 2 שערים. בעונת 2022/2023 היה שותף לזכייתה של הקבוצה בגביע הפולני לאחר שהקבוצה גברה בגמר על ראקוב צ'נסטוחובה. בליגה הבקיע 12 שערים, כולל שלושער נגד יגלוניה ביאליסטוק והוסיף שבעה בישולים. בעקבות יכולותיו נבחר לנבחרת העונה והיה מועמד לתואר שחקן העונה, תואר בו זכה לבסוף קמיל גרוסיצקי. באוקטובר 2023 נעצר בהולנד יחד עם חברו לקבוצה רדובן פאנקוב לאחר משחק נגד אלקמר במסגרת הקונפרנס ליג באשמה השניים תקפו אנשי אבטחה מקומיים. בהמשך שוחררו השניים ללא שהוגשו נגדם כתבי אישום. בפברואר 2024 זכה בתואר "זר השנה בפולין". ב-11 באוקטובר 2013 ערך את הופעת הבכורה שלו בנבחרת פורטוגל, כאשר נכנס כמחליף ושיחק 21 דקות בתיקו הביתי 1–1 נגד נבחרת ישראל לקראת מוקדמות מונדיאל 2014. ב-19 בנובמבר, בסיום משחק הגומלין בשלב הפלייאוף מול נבחרת שוודיה, ז'וזואה, שלא שותף באותו משחק, הפנה אצבע משולשת לעבר אוהדי נבחרת שוודיה בזמן שחגג עם נבחרתו את ההעפלה למונדיאל 2014, שנערך בברזיל. פורטו הסופר קאפ הפורטוגלי (1): 2013 בראגה הגביע הפורטוגלי (1): 2015/2016 הפועל באר שבע גביע המדינה (1): 2019/2020 זכה בתואר "פריצת העונה" בליגת העל הפורטוגלית: 2012/13 שחקן החודש הצעיר של הליגה הפורטוגזית: פברואר 2013, עונת 2012/13 מדיה וקבצים בנושא ז'וזואה פשקיירה בוויקישיתוף ז'וזואה פשקיירה, באתר Transfermarkt ז'וזואה פשקיירה, באתר Soccerway ז'וזואה פשקיירה, באתר WorldFootball.net ז'וזואה פשקיירה, באתר National Football Teams ז'וזואה פשקיירה, באתר FootballDatabase.eu פרופיל, באתר ההתאחדות לכדורגל בישראל תומר גנור, הג'וקר של ב"ש: הכירו את ז'וסואה, באתר ynet, 16 בספטמבר 2019 איציק כלפי, ‏אל תקראו לי וואקמה: ז'וסוואה וב"ש מתחברים, באתר ONE‏, 18 באוקטובר 2019 איציק כלפי, ‏על סף חתימה: ז'וסוואה יגיע לבדיקות ביום ראשון, באתר ONE‏, 13 בספטמבר 2019 איציק כלפי, ‏רשמית: ז'וסוואה פשקיירה חתם לשנתיים בב"ש, באתר ONE‏, 16 בספטמבר 2019 איציק כלפי, ‏ז'וסוואה חתם לעוד עונה בהפועל באר שבע, באתר ONE‏, 18 במרץ 2021 איציק כלפי, אחרי הסערה: ז'וסוואה נקנס ועזב את ישראל, באתר ONE, ‏30 במאי 2021 איציק כלפי, הפועל ב"ש הודיעה: ז'וסוואה עוזב ללגיה ורשה, באתר ONE, ‏18 ביוני 2021 ynet ספורט, אקס הפועל באר-שבע נעצר ועורר תקרית דיפלומטית: "התנהלות שערורייתית", באתר ynet, 6 באוקטובר 2023 מערכת וואלה! ספורט‏, הפועל באר שבע מתגעגעת? ז'וזואה נבחר לזר השנה בפולין, באתר וואלה, 6 בפברואר 2024